Diari Oficial de la Generalitat Valenciana


Sumari del DOGV 6604, del 08-09-2011 (2011/9219)

Informació pública del modificat del projecte d'urbanització i la memòria de retaxació de càrregues d'urbanització del programa d'actuació integrada delimitat per a la urbanització del viari perimetral que el delimita del sector SUB N-2 Residencial.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6604

Data del DOGV
:   08-09-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/9219


Data del document
:   31-08-2011

Organisme emissor
:   Ajuntament d'Albalat dels Sorells

Tipus de document
:   Anunci

Descriptors 

:   * Albalat dels Sorells
    * pla d'urbanisme
    * administració local

Informació pública del modificat del projecte d'urbanització i la memòria de retaxació de càrregues d'urbanització del programa d'actuació integrada delimitat per a la urbanització del viari perimetral que el delimita del sector SUB N-2 Residencial.  
 [2011/9219]  
Per Decret de l'Alcaldia núm. 475/2011, de data 17 d'agost de 2011, s'ha acordat sotmetre a exposició pública el modificat del projecte d'urbanització, que s'acompanya dels projectes tècnics elèctrics de baixa tensió, mitjana tensió i centre de transformació, i la memòria de retaxació de càrregues d'urbanització del programa d'actuació integrada de gestió directa delimitat per a la urbanització del viari perimetral que el delimita del sector SUB N-2 Residencial d'Albalat dels Sorells.  
  
De conformitat amb el que disposen els articles 168.3 de la Llei 16/2005, de 30 de desembre, de la Generalitat, Urbanística Valenciana (LUV) i 390 del Reglament d'Ordenació i Gestió Territorial i Urbanística, aprovat per Decret 67/2006, del Consell, (ROGTU), a l'efecte de consulta dels instruments esmentats i el seu expedient administratiu, i de presentació d'al·legacions, s'ha remés avís notificació als qui consten en l'expedient del projecte de reparcel·lació aprovat com a titulars de drets afectats per l'actuació, i s'ha sol·licitat la publicació d'aquest anunci en el Diari Oficial de la Comunitat Valenciana.  
  
El modificat del projecte d'urbanització s'exposa al públic per un termini d'un mes, comptat a partir de la publicació d'aquest anunci, la memòria de retaxació de càrregues d'urbanització s'exposa al públic per un termini de 15 dies hàbils, a comptar del quinzé dia natural següent a aquell en què tinga lloc la publicació d'aquest anunci. Durant els terminis indicats podrà comparéixer qualsevol interessat, en l'horari d'oficines (de 09.00 a 13.00 hores), a les dependències de l'Ajuntament d'Albalat dels Sorells, situades a la plaça del Castell, núm. 2, Departament d'Urbanisme, on estarà depositada una còpia de l'esmentada documentació, a fi d'examinar-la i presentar-hi al·legacions.  
  
La documentació completa objecte del tràmit d'exposició pública podrà consultar-se, així mateix, en la pàgina web municipal . Estaran així mateix disponibles, amb la concertació telefònica prèvia de la corresponent cita, a les dependències municipals del Departament d'Urbanisme, als efectes que disposa l'article 562.d del ROGTU, per a aclarir dubtes sobre el seu contingut, els següents tècnics redactors: José Luis Miralles Pérez i Francisco Rubio Fajardo.  
  
  
Albalat dels Sorells, 31 d'agost de 2011.- L'alcalde president: José Rafael Tamarit Sotomayor.